en en en ceb en ceb en en ml ml ml ml ml ml en en ceb en en ml ml ml ml ml ml ml en en ceb en en ceb en en ml ml ml ml ml ml ml ml ml ml ml ml ml ml ml ml ml el en ml ml ml ml ml ml ml ml ml en en ml ml en ml ml ml ml ml ml en ceb en en en en es ml en en en da en da cs en en cs da en en ceb ceb ml ceb ml ceb ceb ml ml ml ml ceb en cs cs da da en en cs cs en en en de da da en da cs cs en en cs cs da da cs en en cs en cs da en en en cs cs da en cs da en da en en en en en en en
വിദ്യാഭ്യാസം കച്ചവടമായി, വിദ്യാഭ്യാസ സ്ഥാപനങ്ങൾ കച്ചവട സ്ഥാപനങ്ങളും. അപ്പോൾ അവിടെ പഠിക്കുന്ന കുട്ടികൾ കച്ചവട മനസ്ത്ഥിതി ഉള്ളവരായി മാറുന്നതിൽ അവരെ തെറ്റ് പറയാൻ ആവില്ല. അവർ നേട്ടമുള്ളപ്പോൾ മാതാ പിതാക്കളെ ചേർത്ത് പിടിക്കുകയും അല്ലാത്തപ്പോൾ പുറന്തള്ളുകയും ചെയ്യുന്നു....
പുസ്തക വായന മാത്രമാണ് അറിവിന്റെ ലക്ഷണം എന്ന് കാണാതെ, പുറം ലോക പരിചയവും കുട്ടികൾക്ക് വേണമെന്ന് അറിയൂ. കണക്കിന് അവൻ അല്പം മോശമായാൽ വിഷമിക്കാതെ നിങ്ങൾക്ക് കിട്ടുന്നതിലും അതിൽ അവനു വേണ്ടി ചിലവഴിക്കുന്നതിന്റെയും കണക്കുകളിൽ കുറച്ചെങ്കിലും അവനു അറിയാമെങ്കിൽ സന്തോഷിക്കൂ.  രസതന്ത്ര പാഠം (കെമിസ്ട്രി)  അവനു കീറാ മുട്ടി ആവുമ്പോൾ തല്ലാൻ നില്ക്കാതെ, നിങ്ങളുമായിട്ടുള്ള രസതന്ത്രം  അവനു രസകരമാക്കാൻ  കഴിയുന്നു എങ്കിൽ അതിനെ അനുമോദിക്കൂ.ജീവശാസ്ത്രം (ബയോളജി) പഠിക്കാൻ അവന് ബുദ്ധിമുട്ടുമ്പോൾ, വഴക്കിടാതെ അവന്റെ ജീവന്റെ ശാസ്ത്രം എഴുതിയത് നിങ്ങൾ ആണെന്നുള്ള ബോധം അവനിൽ ഉണ്ടെങ്കിൽ ആശ്വസിക്കൂ. ഭൗതികശാസ്ത്രത്തിൽ (ഫിസിക്സ്) അവൻ മിടുക്കൻ അല്ലെങ്കിൽ അവന്റെ ചുറ്റുമുള്ള ഭൗതികതയിൽ അവനു ബോധമുണ്ടെങ്കിൽ സമാധാനിക്കുക.ഇംഗ്ലീഷും, മലയാളവും അവൻ പഠിക്കുന്നില്ല എന്ന പരാതി പറയുമ്പോൾ നിങ്ങളുടെ മനസിന്റെ, ഹൃദയത്തിന്റെ  ഭാഷ അവനു മനസിലാവുന്നെങ്കിൽ സന്തോഷിക്കൂ..
പഠിച്ചു വലിയ ആളായി സമ്പാദിച്ചു നാല് കാശ് ഉണ്ടാക്കിയാലേ ഇന്നത്തെ കാലത്ത് ജീവിക്കാൻ കഴിയൂ..ഈ തത്വം അംഗീകരിക്കുമ്പോഴും ഒരുപാട് കാശൊക്കെ ചേർത്ത് വച്ചവർക്ക് കിട്ടാത്ത മനസമാധാനം, സന്തോഷം, കരുണ, നന്മ തുടങ്ങിയ ഒരുപാട് കാര്യങ്ങൾ പണം അല്പം കുറഞ്ഞവരിലാണ് കൂടുതൽ ഉള്ളതെന്ന സത്യം നിഷേധിക്കാൻ ആവില്ല...എത്ര ഉണ്ടായാലും, എത്ര ഇല്ലാതെ ആയാലും സന്തോഷത്തോടെ ജീവിക്കാൻ പക്വതപ്പെടുന്ന ഒരു മനസാണ് കുട്ടികളിൽ ആദ്യം ഉണ്ടാക്കി എടുക്കേണ്ടത്.. ഇന്ന് വിദ്യ പണം ഉണ്ടാക്കാൻ വേണ്ടി മാത്രം ചെയ്യുന്ന ഒരു അഭ്യാസമാണ് അതിനിടയിൽ സ്നേഹിക്കാനും, മനസിലാക്കാനും, ജീവിക്കാനും വേറെ ചില വിദ്യകൾ കൂടി അഭ്യസിക്കേണ്ടത് ഉണ്ടെന്നും, അത് പഠിക്കാൻ അവനെ പ്രാപ്തനാക്കേണ്ടതും മാതാപിതാക്കൾ തന്നെയാണ്..അങ്ങിനെ നിങ്ങളുടെ കുട്ടികളെ വളർത്തിയാൽ നിങ്ങൾക്കൊരു താങ്ങ് വേണമെന്ന് ആഗ്രഹിക്കുന്ന സമയത്ത് വൃദ്ധസദനങ്ങൾ തേടേണ്ടി വരില്ല.....
കടമെടുക്കുക, കടപ്പാട് ഉള്ളവരാവുക അത് തെറ്റല്ല, പക്ഷേ കട്ടെടുക്കരുത് അത് തെറ്റാണ് എന്നെങ്കിലും എന്നെങ്കിലും നിങ്ങൾ പിടിക്കപ്പെടും. അന്ന്  നിങ്ങളുടെ നല്ല കഴിവുകൾ പോലും കട്ടമുതലായി മറ്റുള്ളവർ കരുതും.......സ്നേഹപൂർവ്വം --NSSK
മലയാളത്തിന്റെ പ്രിയകവി ഓ.എൻ.വി അന്തരിച്ചു. പറയുമ്പോൾ ഒരു  മരണ വാർത്ത ആയിട്ട് തോന്നുമെങ്കിലും, കലയെ സ്നേഹിക്കുന്ന ഓരോരുത്തർക്കും അറിയാം ഇത് ഒരു തീരാ നഷ്ടം തന്നെ, കാരണം, വയലാറിന് ശേഷമോ അതിനോടോപ്പമോ മലയാള ഭാഷയ്ക്ക് തനതായ ഒരു സംഭാവന നല്കിയ കവിയായിരുന്നു അദ്ദേഹം..ഇനി നമുക്ക് അങ്ങിനെ എടുത്തു പറഞ്ഞു അഭിമാനിക്കാൻ ആരുമില്ല എന്ന് ചിന്തിക്കുമ്പോൾ ആ നഷ്ടത്തിന്റെ ആഴം എത്രയുണ്ടെന്ന് മനസിലാവും.
മലയാള സിനിമാ ഗാനങ്ങളിലെ വരികളേക്കാൾ സംഗീതത്തിന് പ്രാധാന്യം കാണുന്ന പുത്തൻ തലമുറയ്ക്ക് ഒരുപക്ഷേ അദ്ധേഹത്തിന്റെ നഷ്ടം എത്രകണ്ട് ബാധിക്കും എന്നറിയില്ല, എന്നാലും ഒരു കാര്യം ഉറപ്പാണ് ഒരു തവണയെങ്കിലും അദ്ദേഹം എഴുതിയ ഏതെങ്കിലും ഒരു കവിതയോ, അദ്ധേഹത്തിന്റെ വരികൾ കൊണ്ട് മാത്രം ശ്രദ്ധേയമായ ഒരു പാട്ടോ മനസിരുത്തി കേൾക്കുമെങ്കിൽ അവർ പറയും ഈ നഷ്ടം നികത്താൻ ആവാത്ത ഒന്ന് തന്നെയെന്ന്.
പ്രണയവും, വിരഹവും, സാമൂഹിക, സമകാലിക വിഷയങ്ങൾ ഉൾപ്പെടെ അദ്ധേഹത്തിന്റെ തൂലിക തുമ്പിനു മുന്നിൽ കീഴടങ്ങാത്ത ഏതു വിഷയമായിരുന്നു കേരളത്തിൽ ഉണ്ടായിരുന്നത്. അതും സാധാരണ അക്ഷരാഭ്യാസം ഉള്ളവർക്ക് പോലും മനസിലാകുന്ന ലളിതമായ ഭാഷയിൽ, ശൈലിയിൽ മൃദുവായി ആ തൂലിക ചലിച്ചപ്പോൾ പണ്ഡിതനും, പാമരനും ഉൾപ്പെടെ ഏവരുടെയും ചുണ്ടുകളിൽ അദ്ധേഹത്തിന്റെ വരികൾ  മൂളിപ്പാട്ടായി മാറിയതിൽ അതിശയോക്തി ഒന്നുമില്ല...
ജ്ഞാനപീഠം, പദ്മശ്രീ, കേന്ദ്ര സാഹിത്യ അക്കാദമി പുരസ്കാരം, എഴുത്തച്ഛൻ പുരസ്കാരം, വള്ളത്തോൾ പുരസ്കാരം, വയലാർ പുരസ്കാരം, കേരള സാഹിത്യ അകാദമി അവാർഡ്‌, സോവിയറ്റ് ലാൻഡ്‌ നെഹ്‌റു അവാർഡ്‌, ആദ്യത്തെ മഹാകവി ഉള്ളൂർ അവാർഡ്‌, ആശാൻ പുരസ്കാരം, മികച്ച ഗാന രചനക്ക് പന്ത്രണ്ടു തവണ അവാർഡ്‌, അങ്ങിനെ നീണ്ടു പോകുന്നു ആ കാവ്യ ജീവിതത്തിനു കിട്ടിയ അംഗീകാരങ്ങൾ. പൊരുതുന്ന സൌന്ദര്യം, ഞാൻ നിന്നെ സ്നേഹിക്കുന്നു, മാറ്റുവിൻ ചട്ടങ്ങളെ, ദാഹിക്കുന്ന പാന പാത്രം അങ്ങിനെ ഒട്ടേറെ കൃതികൾ...
ഭാവനാ വസന്തം അരങ്ങൊഴിഞ്ഞു എങ്കിലും ആ ഭാവനയിൽ നിന്നും പൂത്ത കാവ്യങ്ങൾ, വരികൾ എല്ലാമെല്ലാം  മലയാള ഭാഷയുള്ളിടത്തോളം കാലം നമുക്കിടയിൽ സുഗന്ധം പരത്തിയുണ്ടാകും..ഇന്റർനെറ്റ്‌ ഉൾപ്പെടെയുള്ള ആധുനിക സാങ്കേതികതയിൽ മംഗ്ലീഷായി , അക്ഷര തെറ്റുകളിൽ അവ്യക്തമായി മലയാളം ചതഞ്ഞ് അരഞ്ഞു വിലപിക്കുമ്പോഴും, മലയാള ഭാഷ മൌനമായി തേങ്ങുന്നുണ്ടാവും, ആ മികച്ച വരികളിലൊന്ന് മൂളി, "അരികിൽ നീ ഉണ്ടായിരുന്നെങ്കിലെന്നു ഞാൻ ഒരുമാത്ര വെറുതേ നിനച്ചു പോയി".....
Posted by Sajeed Noohkhan at 07:11 No comments:
Thursday, 11 February 2016
Posted by Sajeed Noohkhan at 11:20 No comments:
Friday, 5 February 2016
Posted by Sajeed Noohkhan at 02:49 No comments:
Wednesday, 3 February 2016
എടി നീ അവിടെ എന്ത് ചെയ്യുവാ എനിക്ക് പോകാൻ നേരമായി..പെട്ടെന്ന് പത്രം എടുത്തു വാ...
ഹോ, ഈ മനുഷ്യനെ കൊണ്ട് തോറ്റു. ഓരോ ശീലങ്ങൾ കക്കൂസ്സിൽ പോകാൻ പത്രം വേണമത്രേ പത്രം... ഇതാ പത്രം ഇതിൽ എന്ത് വാർത്ത വായിച്ചാലാണ് മനുഷ്യാ നിങ്ങളുടെ പ്രാഥമിക കർമം നിറവേറുന്നത്...
അതൊന്നും നിനക്ക് പറഞ്ഞാൽ മനസിലാവില്ല...
ഓ, മനസിലാവില്ല പോലും, സിഗരറ്റ് വലിച്ചു കാര്യം സാധിക്കുന്നവരെ കേട്ടിട്ടുണ്ട്, ചായ കുടിച്ചാലേ കാര്യം നടക്കു എന്നതും കേട്ടിട്ടുണ്ട്..പത്രം വായിച്ചാലേ കാര്യം സാധിക്കു എന്ന് പറഞ്ഞാൽ എന്ത് ചെയ്യും....
നിനക്ക് തെറ്റിയെടി. പത്രം മൊത്തം വായിക്കലല്ല ഒരൊറ്റ വാർത്ത വായിച്ചാൽ കാര്യം സാധിക്കും...
അത് നമ്മുടെ സരിത വാർത്ത. എടി നിനക്ക് അറിയൂ, സിഗരറ്റ് വലിക്കുന്നത് ലഹരിക്കും, ചായയിലും ഒരല്പം ലഹരി ഉണ്ട്, ഇപ്പോൾ പത്രവും, ടി.വി.യും തുറന്നാൽ അവരുടെ വാർത്ത മാത്രം കേട്ട് ഒരുവിധം ആളുകൾക്ക് അത് കേൾക്കാതെ, വായിക്കാതെ പ്രാഥമിക കർമം നിർവഹിക്കാൻ പറ്റാത്ത അവസ്ഥയാണ്.. ഒരു കണക്കിന് അതും ഇപ്പോൾ ഒരു ലഹരിയാണ്...
അയ്യേ, ഈ ആണുങ്ങളുടെ കാര്യം...
എന്താടി, പറഞ്ഞത് ശരിയല്ലേ. കഴിഞ്ഞ ഒരു ആഴ്ച ആയിട്ട് എൻഡോസൽഭാൻ ദുരിത ബാധിതർ നിയമസഭയ്ക്ക് മുന്നിൽ നഷ്ടപരിഹാരം, ചികിത്സ തുടങ്ങിയ ആവശ്യങ്ങൾ ഉന്നയിച്ചു സമരം നടത്തി നീ അറിഞ്ഞോ...
അറിയില്ല, എന്താ കാരണം, ലഹരിയില്ല, നല്ല സാരിയില്ല, കാണിക്കാൻ പറ്റുന്ന ഗ്ലാമർ ഇല്ല. അത്കൊണ്ട് ഒരു മാധ്യമത്തിലും, ഒരു സോഷ്യൽ മീഡിയയിലും അതിനൊരു പ്രാധാന്യം ഉണ്ടായിരുന്നില്ല..പക്ഷെ ഉടുത്ത സാരി ഉടയാതെ, ആരോപണം ഉന്നയിച്ചും, അതിനെ നിഷേധിച്ചും, വെല്ലു വിളികൾ നടത്തിയും എത്ര വാർത്തകൾ അവരെക്കുറിച്ച് നീ കേട്ടു, കണ്ടു, വായിച്ചു..
ഉം, അവർക്ക് തന്നെ, നിങ്ങളെ സമ്മതിച്ചു, ദാ പത്രം...
ശരി ഞാൻ പോയി കാര്യം സാധിച്ചിട്ടു വരാം...
Posted by Sajeed Noohkhan at 22:13 No comments:
ഇൻബോക്സിൽ സ്ത്രീ പുരുഷ സുഹൃത്തുക്കൾ
അവൾ : പാവാട കണ്ടോ....
അവൻ : കാണണം എന്നുണ്ടായിരുന്നു അതിനിടക്ക് മാറ്റി....
അവൾ: നീ വിഷമിക്കണ്ട അടുത്തെങ്ങാനും വരട്ടെ...
അവൻ: ഉം, അതാ, ഞാനും കാത്തിരിക്കുന്നത്....
പിന്നിൽ വന്ന അവളുടെ ഭർത്താവ് അത് കണ്ട്  എടീ  ###&&&&& ഇതാണോടി വെറും സൌഹൃദം എന്ന് നീ  പറഞ്ഞത്, നിന്നെ കൊല്ലും ഞാൻ...
അന്നേരം അവന്റെ ഭാര്യയും ഈ ചാറ്റ് കണ്ടിരുന്നു... ഓഹോ, നാണമില്ലേ മനുഷ്യാ ഇങ്ങിനെ വല്ല പെണ്ണുങ്ങളുടെയും പാവാട കാണാൻ....
കാര്യങ്ങൾ പറഞ്ഞു മനസിലാക്കി സമാധാനം ഉണ്ടാക്കാൻ ശ്രമിക്കുമ്പോൾ ഏതോ  പാവാട സിനിമ തീയറ്ററിൽ പാവാട സിനിമ ഓടുന്നുണ്ടായിരുന്നു....
Posted by Sajeed Noohkhan at 21:55 No comments:
Monday, 1 February 2016
അഭിനയ ചാതുര്യം, ചിരിയുടെ വസന്തം, സ്നേഹത്തിന്റെ അടയാളം..കല്പന...
Posted by Sajeed Noohkhan at 22:53 No comments:
എന്തിനും ഏതിനും അലങ്കാരം. അതിനാണ് ഇന്ന് നമുക്കൊക്കെ താല്പര്യം.ഒരു വീട് ഉണ്ടാക്കിയാൽ അതിനുള്ളിൽ എങ്ങിനെ അലങ്കരിക്കണം എന്ന ചിന്ത..സ്വന്തമായി ഒരു വാഴ വയ്ക്കാൻ നമ്മൾ തുനിയില്ല പക്ഷേ അലങ്കാര ചെടികൾക്ക് വേണ്ടി ഒരുപാട് സമയം കണ്ടെത്തും, വീട്ടിൽ കള്ളന്മാരോ അപരിചിതരോ വന്നാൽ കുരച്ചു ബഹളം വയ്ക്കുന്ന നായ വേണ്ട നമുക്ക് വ്യത്യസ്തമായ രൂപത്തിലുള്ള എന്നാൽ ഒരു ബഹളവും ഉണ്ടാക്കാത്ത നായ മതി. കുട്ടികളുടെ വിദ്യാഭ്യാസം പോലും നമുക്ക് അലങ്കാരമാണ്. തെറി വിളിച്ചാലും എന്റെ കുട്ടി ഇംഗ്ലീഷിലാണ് വിളിക്കുന്നത്‌ എന്ന് ഗമ കാണിക്കുന്ന ഒരു കൂട്ടം. ഇങ്ങിനെ അലങ്കരിച്ചു അലങ്കരിച്ചു നമ്മുടെ ചിരികൾ പോലും ഒരു അലങ്കാരം മാത്രം മനസ്സിൽ ഒരു കുന്തവുമില്ല പക്ഷേ എന്തോ സ്നേഹമാണ് എന്ന് കാണിക്കാൻ ചിരി ഒരു അലങ്കാരമാക്കുന്നു....
ഇതിനെയൊക്കെ നമുക്ക് സഹിക്കാം..പക്ഷേ പലപ്പോഴും കാരുണ്യവും, ദയയുമൊക്കെ അലങ്കാരമായി അണിയുന്നത് കാണുമ്പോൾ ഒരു വൈഷമ്യം. കാരുണ്യവും, ദയയുമൊക്കെ മനസിന്റെ നന്മയുടെ പ്രതീകങ്ങളാണ്.അത് മനസ്സിൽ നിന്ന് തന്നെ വരണം. വാക്കിൽ കാണിക്കുന്ന ഒന്നല്ല.പക്ഷേ പലപ്പോഴും സോഷ്യൽ മീഡിയകളിൽ കാണുന്ന ദയയും കാരുണ്യവും എല്ലാം ഒരുതരം പ്രഹസനം മാത്രം അല്ലെങ്കിൽ ഞാൻ നല്ലവനെന്ന് കാണിക്കുന്ന അലങ്കാരങ്ങൾ മാത്രം. അതിനു ലൈക്കും കമന്റും കൂടുതലുണ്ട് എന്ന വ്യാപാര കണ്ണോട്ടം. പോസ്റ്റ്‌ ചെയ്യുന്നവനും, കമന്റ്‌ ചെയ്യുന്നവനും ഞാൻ കാരുണ്യവാനാണ് എന്ന് കാണിക്കുന്നതിൽ മിടുക്ക് തെളിയിക്കുന്നു.. എല്ലാവരെയും അടച്ചു ആക്ഷേപിക്കുന്നില്ല..വളരെ നല്ല കാര്യങ്ങൾ ചെയ്തു മറ്റുള്ളവർക്ക് അതിനു പ്രചോദനമാക്കുന്ന ഒരുപാട് നല്ലവരെ അറിയാം..കള്ള നാണയങ്ങളെ മാത്രമേ പറയുന്നുള്ളൂ..
ഈ പറയുന്നതിൽ തെറ്റുണ്ടെങ്കിൽ അത്തരം പോസ്റ്റുകളും അതിൽ വരുന്ന കമന്റുകളും നിങ്ങൾ ശ്രദ്ധിക്കുക..ഇത്രയും കാരുണ്യവാന്മാർ ഉണ്ടോ എന്ന് നമുക്ക് തോന്നും..എന്നാൽ സ്വജാതി, സ്വമതം, സ്വന്തം രാഷ്ട്രീയം ഇതിൽ സംഭവിക്കുന്ന കൊലപാതകമോ, മനുഷ്യത്വരഹിത പ്രവർത്തനങ്ങളോ വരുമ്പോൾ അവർ എങ്ങിനെ പ്രതികരിക്കുന്നു എന്ന് ശ്രദ്ധിക്കുക..അപ്പോൾ കാരുണ്യവും, ദയയുമൊക്കെ പോകും, പകരം ന്യായീകരണങ്ങൾ മാത്രമാവും.. ഇത്രയും കാരുണ്യവാൻമാർ ഉണ്ടായിട്ടാണ് പലപ്പോഴും അപകടങ്ങളിൽ ചോര വാർന്നു നാട് റോഡിൽ കുറെ ജീവനുകൾ പൊലിയുന്നത്..ഇന്നലെ ഒരു യുവാവിനെ പട്ടിയെ തല്ലി  കൊല്ലുന്നപോലെ കൊന്നതും അത് ഒരുത്തൻ മൊബൈലിൽ പിടിച്ചു നിന്നതും....
നിങ്ങളിൽ അല്പമെങ്കിലും നന്മയുണ്ടെങ്കിൽ, ആർക്കെങ്കിലും എന്തെങ്കിലും സഹായം എത്തിക്കാൻ താല്പര്യം ഉണ്ടെങ്കിൽ, അതിനെക്കുറിച്ച് കൂടുതൽ വിശദമായി അന്വേഷിച്ചു ചെയ്യുക...വേഷംകെട്ടലുകളിൽ കുരുങ്ങി പോകരുത് എന്ന് അറിയിക്കാൻ വേണ്ടി മാത്രമാണ് ഈ പോസ്റ്റ്‌.....
Posted by Sajeed Noohkhan at 22:52 No comments:
Posted by Sajeed Noohkhan at 21:04 No comments:
Newer Posts Older Posts Home
Subscribe to: Posts (Atom)
View my complete profile
Feedjit Live Blog Stats
Feedjit Live Blog Stats
Ethereal template. Powered by Blogger.